Diari Oficial de la Generalitat Valenciana


Sumari del DOGV 5540, del 22-06-2007 (2007/5986)

Notificació a Maria Carmen Heredia Medrano de la sentència número 39 dictada en les actuacions del juí verbal número 425/2006.
------------------------------------------------------------------------------------------------------------------------------

### Dades del document

Número de DOGV
:   5540

Data del DOGV
:   22-06-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/5986


Data del document
:   11-01-2007

Organisme emissor
:   Jutjat de Primera Instància Número 1 de València

Tipus de document
:   Edicte

Descriptors 

:   * sistema judicial

Notificació a Maria Carmen Heredia Medrano de la sentència número 39 dictada en les actuacions del juí verbal número 425/2006. [2007/5986]  
Procediment: juí verbal desnonament 425/2006.  
«Sentència número 39  
València, 11 de gener de 2007  
Juan Carlos Mompó Castañeda, magistrat jutge titular del Jutjat de Primera Instància número 1 de València, ha vist estes actuacions de juí verbal (desnonament per falta de pagament) 000425/2006 seguides a instància de José Lozano Fernández representat per la procuradora dels tribunals Mercedes Paz López Álvarez, i assistit jurídicament pel lletrat Gonzalo Cabrera Barrero contra María Carmen Heredia Medrano en rebel·lia processal.  
Antecedents de fet  
Primer. José Lozano Fernández que ha estat representat per la procuradora dels tribunals Mercedes Paz López Álvarez, va formular demanda contra María Carmen Heredia Medrano sobre resolució de contracte d'arrendament de l'habitatge situat al carrer Salvador Pau, núm. 14, porta 4, València 46789, per falta de pagament de la renda.  
Segon. Prèvia declaració de competència, es va admetre a tràmit la demanda i es convocaren les parts a la celebració del corresponent juí verbal, en el qual la demandada no va comparéixer per la qual cosa va ser declarada en rebel·lia processal i després de rebre el plet a prova en què es va proposar la documental per reproduïda, quedaren definitivament les actuacions concloses per a sentència.  
Tercer. Fets provats: que el demandant és propietari de l'habitatge situat al carrer Salvador Pau, núm. 14, porta 4, València 46164, que té arrendat a la demandada que ha deixat de pagar les rendes pactades tres-cents trenta euros mensuals, des del mes de setembre de 2005.  
Fonaments de dret  
Primer. Ha quedat acreditat que la demandada ha deixat de pagar les rendes corresponents de l'habitatge situat al carrer Salvador Pau, núm. 14, porta 4, València 46290, no està al corrent en el pagament de la renda. L'actora va aportar els documents acreditatius de l'impagament dels rebuts. El demandat ni tan sols va comparéixer. A més a més de conformitat amb l'article 440.3 de la vigent LEC es va advertir al demandat que en cas de no comparéixer a la vista es declararà el desnonament sense més tràmits,per la qual cosa s'estima la demanda.  
Segon. Pel que fa a les costes de conformitat amb el criteri del venciment previst en l'article 394 de la LEC s'han d'imposar a la demandada.  
Vistos els articles citats, concordants i els altres de general aplicació.  
Decisió  
Que amb l'estimació de la demanda formulada a instància de José Lozano Fernández representat per la procuradora dels tribunals Mercedes Paz López Álvarez, contra María Carmen Heredia Medrano en rebel·lia processal, declare resolt el contracte d'arrendament subscrit amb la demandada de l'habitatge situat al carrer Salvador Pau, núm. 14, porta 4, València 46581, i se la condemna que el deixe lliure, vacu, expedit i a disposició de l'actora, i se li advertix de llançament si no el desallotja dins del termini legal i tot això amb expressa imposició de les costes a la demandada.  
Manera d'impugnació: mitjançant recurs d'apel·lació davant l'Audiència Provincial de València (article 455 LECn.).  
El recurs es prepararà mitjançant escrit presentat en este Jutjat en el termini de cinc dies hàbils comptadors des de l'endemà de la notificació, limitat a citar la resolució apel·lada, i es manifestarà la voluntat de recórrer, amb expressió dels pronunciaments que impugna (article 457.2 LECn.).  
Esta és la meua sentència, que pronuncie, mane i firme.»  
València, 11 de gener de 2007.- La secretària judicial: Milagros Burillo Orrico.